text: Flot syn: To millioner tulipaner
  09 maj 2016 kl. 12.46
  På markerne ved Fole nær Gram kan du i denne tid nyde synet af to millioner tulipaner. Men skynd dig: Inden længe mister de hovederne.
  Beboere fra plejecentret Margrethegården i Ribe var mandag på tur i det gode vejr – og de holdt kaffepause ved ægteparret Annelise Dall og Mogen Sørensens marker.
  Parret er blandt de få tulipanproducenter i Danmark. De har plantet to millioner tulipaner i 20 sorter.
  Inden længe mister de smukke planter hoveder – og til sommer høstes løgene.
  Den ene halvdel sælges til drivhus-gartnere i Danmark. Den anden halvdel sættes på markerne til næste år.
  